О Б Щ И Н С К И   С Ъ В Е Т – Г Р А М А Д А
Н А Р Е Д Б А

№  1
                   Наредбата има за цел да въведе и утвърди обществено правни норми на отношение и поведение на населението от общината които да гарантират спазването на обществения ред, безопасността на движението, поддържането на чистотата в населените места.
                   Настоящата наредба е задължителна за всички физически,  юридически лица и организации на територията на общината.

                   Р А З Д Е Л  І
                   ОПАЗВАНЕ НА ОБЩЕСТВЕНИЯ РЕД  И БЕЗОПАСТНОСТТА НА

                   ДВИЖЕНИЕТО

                   Чл.1. ЗАБРАНЯВА СЕ:
                    /1/  Преминаването, спирането и паркирането на Пътни превозни средства /велосипеди, мотоциклети, мотопеди, автомобили, ППС с животинска тяга, трактори, комбайни и др./  в градинки, паркове, зелени площи, плочници, тротоари и детски площадки. 
                   /2/ Поставянето от физически и юридически лица на препятствия (бариери, монтирането на бараки, строителни и отоплителни материали и др.( по тротоарите и уличните платна.  
                   /3/ Извършването на изкопни и строително-монтажни работи без съгласуване с Дирекция “ Обща администрация” – Техническа служба на общината.
                   /4/ Замърсяването  на  уличните  и тротоарни платна чрез разпиляване на оборски тор, пръст, твърди отпадъци, инертни материали, пепел и др.
                   /5/ /Изм. и допълн. с решение № 344, взето с Протокол №53 от 29.07.2015/ Използването  на  музикални средства и усилвателни уредби в заведенията на фирмите и жилищата на граждани от 14,00 до 16,00 часа и от 22,00 до 8,00 часа, ако шумът не може да се ограничи в рамките на помещенията.
                   /6/ Безразборното писане,  рисуване,  поставяне  на афиши, обяви, некролози, рекламни материали и други на неопределените за това места.

                   /7/  Късенето, драскането и повреждането на афиши, обяви, рекламни материали, некролози и др., поставени на определените за тях места.
                   /8/  Употребата на ластици,  прашки  и  др. от подобен характер за хвърляне на камъни, изтребване на птици, чупене на улични лампи, витрини.
                   /9/  Взривяването на бомбички и стрелба с огнестрелно оръжие в населените места.
                   /10/  Използването  на фуражомелки, електрожени, бързооборотни шмиргели във върховите часове на електропотребление – от 18,00 до 22,00 часа и от 07,00 до 09,00 часа.
                   /11/  Сервирането и продажбата на алкохол и тютюневи изделия на малолетни и непълнолетни лица.

                   /12/ / Изм. с решение №344, взето с протокол №53 от 29.07.2015г./. Присъствието на обществени места на лица до 14-годишна възраст след 20:00 часа, както и на лица до 18-годишна възраст след 22:00 часа без родител ( настойник, попечител или друго лице, полагащо грижи за детето) за придружител. Ако родителите, попечителите и другите лица, които полагат грижи за детето, не могат да го придружът, те са длъжни да осигурят пълнолетно дееспособно лице за негов придружител, попечител, настойник, лица полагащи грижи за непълнолетни на друго правно основание или пълнолетно дееспособно лице, снабдено с писмен нотариално заверен документ за изразено съгласие от родител, попечител, настойник и лица, полагащи грижи за непълнолетни на друго правно основание. 
                   /13/ Допускането на лица носещи огнестрелно оръжие в питейни и  увеселителни заведения и барове.

                   /14/ На управителите и на персонала на заведенията да обслужват                                                                                                                                                                                                             лица в явно нетрезво състояние и на лица, забранена консумацията на алкохол.

                  /15/ Излизането на уличното платно на селскостопанска техника от дворовете, както и от полските пътища на републиканската и общинска пътна мрежа, без предварително почистване на гумите. 

                  /16/  Паркирането   по улици, тротоари и зелени площи на отчислени, изоставени и разкомплектовани МПС и селскостопански инвентар.

                  /17/ Повреждането на пътни, тротоарни, градински и паркови настилки, осветителни тела, паметници, декоративни елементи и принадлежности на уличната, пътната и алейната мрежа /табели, знаци, пейки/.

                  /18/ Разместване на градинска мебел, табелки и съоръжения за обществено ползване. 

                  /19/  Снижаването на бордюри за подстъпи към гаражи и дворове, без разрешение на Дирекция ”ОА” в общината.
                 /20//нова приета с Решение № 302, взето с Протокол № 32 от 23.08.2018 г./ Влизането, преминаването и други действия в селскостопанските и други имоти без разрешение на собствениците.

               /21//нова приета с Решение № 302, взето с Протокол № 32 от 23.08.2018 г./- Движението на превозни средства с животинска тяга по републиканските, общински и полски пътища на територията на общината за периода:

От 31.03 до 30.10 – от 22.00 часа до 06.00 часа

От 31.10 до 30.03 – от 20.00 часа до 06.00 часа 
                   ЧЛ. 2. При даване на статут за нощни заведения да се изисква от собствениците и наематели заведението да отговаря на следните условия:

                      -да   има телефонна връзка с РПУ;

· да има осигурена физическа охрана от лицензирана фирма или собствена охрана отговаряща на условията по Закона за частна охранителна дейност.;

· да бъде осветено пред и около заведението на разстояние на 50 до 100 метра;

· писмено становище от РПУ.

                   ЧЛ. 3. /Изм. с Решение № 45, взето с Протокол № 07 от 05. 04. 2016 г./  Работното време на заведенията и фирмите се определя със заповед на кмета на общината, като за периода от 01.06. до 30.09./летен период/ да бъде до 24,00 часа, а за периода от 01.10. до 31.05. /зимен период/ до 23,00 часа.
       ЧЛ. 4.  /Изм. и допълнен с Решение № 45, взето с Протокол № 07 от 05. 04. 2016 г./  
(1) Лицата, извършващи търговска дейност в заведения за хранене и развлечения, игрални домове и компютърни зали на територията на Община Грамада са длъжни:

1.Да се спазват определеното работно време на обекта – от 7:00 до 24:00 часа за летния период и от 7:00 до 23:00 часа за зимния период.      

2.Да не се допуска нарушаването на нощната тишина и спокойствието на гражданите.

3. Да не се допуска сервирането, продажбата и употребата на алкохол, тютюневи изделия и др. вещества с упойващо въздействие на малолетни и непълнолетни лица, както и да не се допускат такива в обекта без придружител след 20.00ч. на лица до 14г. възраст и след 22.00ч. на лица до 18 годишна възраст.

4. Да не се сервира алкохол на лица в явно нетрезво състояние.

5. Да се организира и стриктно да се спазва недопускането на лица с огнестрелно и друго оръжие в обекта.

6. Да не се допуска продажбата и употребата на пиротехнически средства в обекта. 

7. Да създаде необходимата организация за недопускане нарушаване на обществения ред в управлявания от него обект.

8. Да не допуска броят на посетителите да превишава капацитета на обекта,

9.Да не допуска съхраняването на вещи по пътищата и изходите за  евакуация от обекта и на лесно запалими материали в близост до отоплителните уреди. 

10. да осигурят поддържането на хигиенен и естетичен вид и в прилежащите в непосредствена близост територии;

11.да поставят написана табела на видно място на врата или витринно стъкло съдържащи фирменото наименование на съдържателя, седалище и адрес на управление; ЕИК (БУЛСТАТ), информация за работното време на обекта, трите имена на лицето определено за отговорник на обекта, и телефон за контакт с отговорника на обекта – „Забранява се продажбата и сервирането на спиртни напитки и тютюневи изделия на лица под 18 годишна възраст”  в търговски обекти, ресторанти, кръчми и други, които продават алкохол и цигари.

12. да предоставят, при поискване от контролните органи необходимите документи за извършване на дейността;

(2)/Измен. и допълнен с Решение № 222 взето с Протокол № 25 от 16.11.2017г./ Установеното в чл.4, ал.1, т.1 работно време може да се удължи по изключение за определен срок само със заповед на Кмета на Община Грамада, но не по-късно от 02.00 ч. за предпочивни и почивни дни, а при тържества, семейни празници, празник на гр.Грамада, панаир не по-късно от 05.00 ч. при наличие на създадена организация по чл.4, ал.1, т.7. 
1. Копие от издадената заповед на Кмета на Община Грамада за удължаване на работното време за съответния обект се изпраща на съответната структура на МВР за сведение и контрол.

2. При получаване на сигнал от органите на МВР, или други органи и организации с контролни функции имащи отношение към работата на съответните обекти за системно нарушаване на обществения ред, нощната тишина и спокойствието на гражданите, както и други сигнали за нарушения на нормативни документи регламентиращи нормалното функциониране на обектите, вече издадена заповед за удължаване на работното време за съответния обект се отменя със заповед на Кмета на Община Грамада и не може да бъде издавано ново разрешение за удължаване на работното време във следните срокове:

а) за нарушение по чл.4, ал. 1 т.1 и 2 – от един до три месеца; 

б) за нарушение по чл.4, ал. 1 т.3 – от три до шест месеца; 

в) за нарушение по чл.4, ал. 1 т.4–8 – до шест месеца

г) за нарушение по чл.4, ал. 1 т.9–11 – до изпълнение на изискването

3. За нарушаване на разпоредбите по ал.1 се налагат административни наказания, както следва на физически лица- глоба, на юридически лица- имуществена санкция в размер на:

а) за нарушение по чл.4, ал. 1 т.1 и 2 – 200лв;
б) за нарушение по чл.4, ал. 1 т.3 – 300лв;
в) за нарушение по чл.4, ал. 1 т.4–6 – 200лв;
г) за нарушение по чл.4, ал. 1 т.7–11 – 300лв.
(3) При констатирани от РЗИ повторни нарушения на чл. 56 от Закона за здравето и настоящата наредба, не се допуска удължаване на установеното в чл.4, ал. 1, т. 2 работно време, а издадените заповеди се отменят незабавно със заповед на Кмета на Община Грамада.”.

Чл. 4а. / нов приет с Решение № 45, взето с Протокол № 07 от 05. 04. 2016 г./ Лицата, извършващи търговска дейност на територията на Община Грамада в заведения за хранене и развлечения, включително тези с денонощен режим на работа по силата на закон, съобразно предназначението им, са длъжни да осигурят постоянна лицензирана физическа охрана в съответния обект от 20:00 часа до приключване на работното време за обекта в навечерието и дните на официални, местни празници и почивни дни от седмицата, определени с нарочна заповед на Кмета на Община Грамада.
                   Р А З Д Е Л  ІІ
                   ОПАЗВАНЕ ЧИСТОТАТА И ХИГЕНАТА В НАСЕЛЕНИТЕ        

                   МЕСТА И СЪЗДАВАНЕ УСЛОВИЯ ЗА ЗДРАВОСЛОВЕН                 
                   НАЧИН НА ЖИВОТ

                   ЧЛ. 5.  ЗАДЪЛЖАВАТ СЕ    ръководителите  на фирми, кооперации, учереждения, организации, собсвеници и наематели на имоти и гражданите в общината.
                   /1/ Да  поддържат в приличен външен вид производствените, административните, обществени и жилищни сгради.
                   /2/ Да събират и  извозват  промишлените, строителните, битовите   отпадъци само на определените места.
                   /3/ Да отстраняват снега по тротоарите, ледените висулки, опасните натрупвания от сняг по покривите, заледяваниата и последиците от стихиини бедствия пред ползваните от тях обекти и жилищни имоти.
                   /4/ Да прибират в   7  дневен  срок стоварените върху улични платна, тротоари и др. общински терени строителни материали и отоплителни материали, амбалаж, селскостопанска продукция и други.
                   /5/ Групите  по  поддържане  на  подземната  инфраструктура да отстраняват възникналите аварии след съгласуване с  Дирекция “Обща администрация” – Техническа служба.
                  /6/  Да почистват естествените водоизточници, ползвани за водопой на домашни животни от изпражненията, отделяни от тях.

                   ЧЛ. 6. Общинските  органи  информират  населението  за  състоянието  на  околната среда и дейности, подлежащи на оценка за въздействието на околната среда.
                   ЧЛ. 7. При настъпило  замърсяване  или  увреждане  на  околната    среда, включително  от  производствените  аварии  и  пожари ръководителите на фирми и  учереждения  са  длъжни  незабавно  да  информират  населението и общинските органи  за настъпилите изменения; предприетите мерки за тяхното ограничаване и отстраняване, а така също изискванията към поведението на гражданите, с оглед запазването на тяхното здраве.
                   Когато замърсяването  засяга  съседни  общини да  се уведомяват техните общински администрации.                                                                                                                                             

                   ЧЛ. 8.  Производителите  на  стоки и услуги, техните посредници и търговци, включително и тези на земеделски и хранителни стоки са длъжни                                                                                                                                              едновременно с извършване на услугата и продажбата на стоката да представят на  купувача и общинските органи и информация за състоянието и характера им и възможните негативни въздействия на тези услуги  и стоки върху здравето на хората.                                                                                                                                                                                                   ЧЛ.9.Общинските органи контролират депонирането на отпадъците, опасни вещества и добивът на инертни материали на  територията на общината.                                              ЧЛ.10.ЗАБРАНЯВА СЕ:
                   /1/ Изхвърлянето на всякакви промишлени, строителни и битови       отпадъци по уличните и тротоарните платна, по площадите, парковете, зелените площи в населените места, общинската мера, полските пътища и земеделските земи.
                   /2/ Изгарянето и ползването за отопление на промишлени            отпадъци /каучукови и пластмасови/  на територията на общината.
                  /3/  Пашата на домашни животни на тротоарни платна, в паркове, градини, около-блокови пространства, зони за отдих, райони на детски градини и училища, болнични заведения, административни и обществени сгради, детски площадки и стадиони.

                   /4/ Пускането на паша на животни в общинската мера и пасища без пастир.
                   /5/ Свободното пускане на кучета и други домашни животни.
                   /6/ Изхвърлянето  на   умрели животни освен на местата, определени за загробяване.
                   /7/ Отвеждането на промишлени и отпадъчни води от бани, тоалетни, кухни и обори на  юридически  и  физически  лица  в  естествени     водоизточници, водоеми, улици и други.
                   /8/ Поенето  на  животни  на  естествените  водоизточници:”   Атанасова”, “Паша Петко”, чешмата при В.Йотов”, чешмата при училище “Хр.Ботев”.
                   /9/ Преминаването на домашни животни дори и с придружител в центъра на Грамада.

                  /10/ Натрупването и изхвърлянето на оборска тор и др. отпадъци край синори, пътища, паркове и градинки, граници между имоти, улици, улични регулационни линии, речни корита и дерета.
                   Р А З Д Е Л  ІІІ
                   ОПАЗВАНЕ НА ОБЩИНСКАТА СОБСТВЕНОСТ
                   ЧЛ.11. ЗАБРАНЯВА СЕ:
                   /1/ Извършване на дейности от физическите и юридически лица, които създават опастност за разрушаване на пътните настилки, водоснабдителните, електозахранващи и съобщителни съоражения и тревните площи на общинската мера.
                   /2/ Преместването, свалянето и повреждането на знаковото стопанство, регулиращо движението на МПС и животинската тяга в населените места.
                   /3/ Късането на цветя в градинките, газенето по цветни и тревни   площи, отсичането на дървета и храсти и чупенето на клони при бране на липов цвят в парковете, зелените площи и общинската мера.
                   /4/ Паркирането на МПС върху тротоарните платна, зелените площи и плочници.
                   /5/ Самонастаняването на юридически и физически лица в общински имоти.                                                                                                                                                    

                   /6/ Къпането в язовири, канали, водоеми и изравнители като собственици на тези съоръжения вземат мерки за осигуряване на охраната им.                                                                                                                                            

                   /7/ Движението на верижни машини по уличните платна.

                   /8/ Забранява се изхвърлянето в кофите за смет на горивни и запалими вещества, течности и строителни отпадъци, които могат да ги повредят.
                   РАЗДЕЛ ІV
                   ПРОТИВОПОЖАРНИ ИЗИСКВАНИЯ ЗА ОПАЗВАНЕ 
                   НА  ЛИЧНАТА И ОБЩЕСТВЕНА СОБСТВЕНОСТ                        
                   ЧЛ.12. Не се разрешава изгарянето на суха трева по слоговете, крайпътните ивици, стърнища и др. площи, независимо от собствеността, без изричното разрешение на органите за пожарна и аварийна безопастност и съгласуване с кмета на общината.
                   ЧЛ.13. (Допълнен с Решение № 51 от 20.06.2008 г. ) Забранява се паленето на огън по улиците, площадите, градините, парковете, тротоари, както и в близост до стопански и жилищни сгради. Забранява се паленето на огън до и в горите и извършването на дейности, които могат да доведат до възникването на пожари.
                   ЧЛ.14. Не се разрешава складирането на груб фураж (слама, сено, царевичак и др.) извън дворните места на гражданите.
                   ЧЛ.15. Откритите складове за груб фураж в личните дворове се устройват на пожаробезопасни разстояния от съседни сгради и обекти, но не по-малко от 14 метра. Намаляване на противопожарните разстояния се допуска само след съгласуване с органите за пожарна и аварийна безопасност.
                   ЧЛ.16. Не се допуска ползването на необезопасени комини и димоотводни тръби и извеждането им през прозорци и стени на сгради.
                   ЧЛ. 17. Не се допуска съвместно съхраняване на леснозапалими и горими течност, изкуствени торове, въглища, отсевки от слънчоглед, соя и други самозапалващи се зърнени култури, както и с други горими материали.
                   ЧЛ. 18. (Допълнен с Решение №51 от 20.06.2008 г. ) Не се допуска съхраняване на свръхнормативни количества взриоопасни материали, леснозапалими и горими течности в сгради и помещения, които не са предназначени за такива цели и несъответстват на нормативно-техническите изисквания. Да не се изгарят гуми и други синтетични отпадъци, които при горенето си отделят токсични вещества.
                   ЧЛ. 19. Наливането, съхраняването и транспортирането на леснозапалими и горими течности да се извършва само в токопроводими и нечупливи съдове.
                   ЧЛ. 20. Забранява се извършването на заваръчни и др. огневи работи от неправоспособни лица и без да са спазени изискванията за пожарна безопастност.
                   ЧЛ. 21. (Допълнен с Решение №51 от 20.06.2008 г. ) Забранява се паркирането на МПС и складирането на материали до пожарни хидранти, противопожарни водоеми, вътрешни пожарни кранове и главни ел. табла. Забранява се закриване, засипване, затапване или по друг начиндовеждане до невъзможност, използването на уличните пожарни хидранти /ПХ/ и на тези в обектите.
                   ЧЛ. 22. При възникване на пожари в горския фонд и в съседство на същия, ръководителите на селскостопанските организации и собствениците на селскостопанска техника (трактори с плугове, водоноски “Спартак” и др.) са длъжни при повикване от страна на органите за ПАБ или общинската администрация да се явят на мястото на пожара за оказване на необходимата помощ.

ЧЛ. 22а. Забранява се:

/1/ преграждането и складирането на материали по пътищата за евакуация;

/2/ премахване предвидените по проект врати, стълбищни клетки, коридори и предверия;

/3/ затваряне и складиране с мебели и други предмети на електрически табла, вътрешни противопожарни кранове и противопожарни уреди;

/4/ изменение на функционалното състояние на сгради и помещения в разрез с установения ред.
                  Р А З Д Е Л  V 
                   ЗАКЛЮЧИТЕЛНИ РАЗПОРЕДБИ
                  ЧЛ. 23. Настоящата наредба се издава съгласно чл.21, ал.2 от ЗМСМА.
                   ЧЛ. 24. 
                   /1/ Установяването на нарушенията, издаването, обжалването и изпълнението на наказателните постановления става по ред, определен в ЗАНН.                                                                                                                                                  

                   /2/ Нарушенията се констатират с актове, които се съставят най-късно една година след извършване на нарушението или три месеца от откриването на  нарушителя.                                                                                                   

                   /3/ Наказателните постановления се издават от кмета на общината или негов заместник в срок до един месец след съставянето на акта.        
                   /4/  ( Нов с решение № 53/29.07.2015г.)/ При нарушаване на забраната административно-наказателната отговорност се носи от родителя ( настойника, попечител, или друго лице, полагащо грижи за детето). При установяване на нарушение се уведомяват незабавно органите на РПУ, Дирекция „ Социално подпомагане” и отдел „ Закрила на детето” към Агенция „ Социално подпомагане” – област Видин.
ЧЛ.25. /изм. И допълнен с Решение № 45, взето с Протокол № 07 от 05. 04. 2016 г. / 

За нарушения по наредбата, извън посочените в чл.4, ал.2, т.2 и т.3 се налагат следните наказания:

/1/ На физически лица, глоба в размер на:

– За първо нарушение – 20 до 100 лева.

– За повторно нарушение – до 500 лева или временно лишаване от правото да се упражнява определена професия или дейност.

/2/ На юридически лица, имуществена санкция в размер на:

– За първо нарушение – от 50 до 100 лева.

– За повторно нарушение до 1000 лева или /и/ временно лишаване от правото да се упражнява определена дейност.”
                   ЧЛ. 26. За неизпълнение или нарушаване на членовете от раздел ІV на тази наредба , на виновните юридически и физически лица се налагат административно-наказателни мерки -  глоба в размер от 20 до 200 лева.
                   ЧЛ. 27.
                   /1/ За явно маловажни нарушения по настоящата наредба нарушителите се глобяват с квитанция до 10,00 лева на местонарушението.
                   /2/ Ако нарушителят откаже да заплати глобата се съставя акт и наказателното постановление може да бъде в размер до 50 лева.
                   ЧЛ.28. Актосъставители по констатираните нарушения на настоящата наредба могат да бъдат:
                   а/ Дирекция “ОА”   :           чл.1,   ал. 1, 2 , 3, 4, 6,7, 19; доп. с Реш.№ 302  

взето с Протокол № 32 от 23.08.2018 г./  – 20, 21
                                                                  чл. 5, ал.2, 5;  чл. 9;чл.10, ал. 1,3,4,5,6,7,8,9,10
                                                                  чл. 11, ал. 1, 3, 4, 8
                   б/ Дирекция”ОА”              -  чл. 10, ал.5, чл.11, ал. 5
                   в/ органите на МВР  чл.1, ал.1,5,8,9,13 и 14,15,16,17,18, ; доп. с            Реш.№302взето с Протокол №32 от 23.08.2018 г./  и  20, 21; чл.11, ал.2,4,7
                    Комисия за БППМН         – чл.1, ал.11 и12
                   г/ здравните органи           – чл. 10, ал.6.
                   д/ ветеринарните органи  – чл.10, ал.6.
                   е/ енергоснабдяване           – чл.1, ал.10;
                   ж/ В и К чл.                          -11, ал.1 
                   з/ службата по пожари и авариина безопастност  - раздел ІV

                   и/ други служители и органи определени със заповед на кмета на общината.
                   ЧЛ.29.  Наредбата влиза в сила от 01.03.2008 година.

                   ЧЛ. 30.  Настоящата наредба  отменя Наредба № 1/01.01.2004 г. на ОбС – Грамада.
                   ЧЛ. 31. Промени в Наредбата се извършват с решения на Общинския съвет.
ПРЕХОДНИ И ЗАКЛЮЧИТЕЛНИ РАЗПОРЕДБИ
§ 1 Измененията и допълненията на наредбата приети с Решение № 45, взето с  Протокол №  07 / 05. 04. 2016 г . на Общински съвет - Грамада влизат в сила, считано от датата на влизане в сила на решението на Общински съвет – Грамада.
ПРЕДСЕДАТЕЛ ОБС:

гр. Грамада                                                                                           
                                                                                                                   / Огнян Георгиев/

